उत्तराखंड के पौड़ी ज़िले में पलायन रोकने के लिए खास तैयारी कर रही सरकार
Home/Main Slide/उत्तराखंड के पौड़ी ज़िले में पलायन रोकने के लिए खास तैयारी कर रही सरकार
Main Slideउत्तराखंडजीवनशैलीप्रदेश
Devanshu Mani Tiwari December 7, 2018
उत्तराखंड के मुख्यमंत्री त्रिवेंद्र सिंह रावत ने शुक्रवार को मुख्यमंत्री आवास में ग्रामीण विकास एवं पलायन आयोग उत्तराखंड के जनपद पौड़ी की सिफारिश रिपोर्ट का विमोचन किया है।
मुख्यमंत्री ने कहा,” पलायन रोकने व जनपद में विकास को सुनिश्चित करने के लिए क्या किया जाना चाहिए इसका विश्लेषण सिफारिश रिपोर्ट में किया गया है। सबसे अधिक पलायन प्रभावित जनपद पौड़ी के बाद क्रमशः अल्मोड़ा व अन्य जिलों का अध्ययन किया जाएगा। इसके साथ ही राज्य सरकार ग्रामीण विकास से संबंधित सभी विभागों के साथ संयुक्त प्रयास के साथ पलायन प्रभावित जिलों में विकास की कार्ययोजना पर कार्य करेगी।”
उन्होंने कहा कि सहकारिता विभाग ने ग्रामीण विकास की दृष्टि से 3600 करोड़ की योजना बनाई है, जिसे भारत सरकार ने भी संस्तुति दे दी है। यह ऋण व्यवस्था है जिसमें 80 राज्य तथा 20 केंद्र सरकार द्वारा वहन किया जाता था। अब इसे 60 व 40 कर दिया गया है।राज्य सरकार जल्द ही ग्रामीण विकास की दृष्टि से तमाम योजनाओं के क्रियान्वयन हेतु एक बड़ी कार्य योजना शुरू करेगी।
ग्राम्य विकास एवं पलायन आयोग की यह सिफारिश रिपोर्ट आयोग की वेबसाइट पर भी उपलब्ध है। इस मौके पर प्रमुख सचिव मनीषा पवार, ग्राम्य विकास एवं पलायन आयोग के उपाध्यक्ष डॉ. एसएस नेगी सहित अन्य वरिष्ठ अधिकारी मौजूद थे।
रिपोर्ट में जनपद के ग्रामीण क्षेत्रों से हो रहे पलायन को कम करने के लिए आयोग ने सामाजिक-आर्थिक स्थिति का विस्तृत विश्लेषण कर इसे सुदृढ़ करने की सिफारिशें शामिल हैं। 2011 की जनगणना के अनुसार जिले की कुल जनसंख्या 6,86,527 है, जिसका 83.59 प्रतिशत ग्रामीण क्षेत्रों में तथा 16.41 प्रतिशत शहरी क्षेत्रों में निवास करती है। पिछली चार जनगणना के अनुसार इस जिले की जनसंख्या में लगातार गिरावट पायी गयी है तथा 2011 की जनगणना में भी (-1.51) की ऋणात्मक वृद्धि दर देखी गई है।
Dehradun News Dehradun News in Hindi hindi news nainital news nainital news in hindi news Uttarakhand news Uttarakhand news in hindi उत्तराखंड उत्‍तराखंड समाचार उत्तराखंड सरकार देहरादून खबर देहरादून समाचार नैनीताल समाचार पलायन पलायन आयोग पौड़ी हिंदी खबर
मप्र : विवादों में घिरे खुरई के एसडीएम को हटाया
ईरान सहित चार देशों के राजदूतों ने परिचय पत्र सौंपे